एनवीडीए में घोटाला, 6 अफसरांे पर कार्रवाई नहीं
भगवानपुरा विधायक विजयसिंह सोलंकी ने विधानसभा में इंदिरासागर परियोजना नहर (24) में 1 करोड़ 84 लाख की राशि ठेकेदार को वापस देने और अफसरों पर कार्रवाई नहीं होने का मामला उठाया।
विधायक ने कहा जांच में घोटाला साबित होने के बावजूद ठेकेदार और छह अफसरों पर तीन साल से कोई कार्रवाई क्यों नहीं हुई। इसमें तीन अफसर तो रिटायर्ड हो चुके हैं। उन्होंने सीएम शिवराजसिंह चौहान पर आरोप लगाया है। क्योंकि नर्मदा विकास प्राधिकरण विभाग का प्रभार उनके पास ही था। सवाल के जबाव में एनवीडीए के राज्यमंत्री लालसिंह आर्य ने माना कि घोटाला हुआ है। साथ ही अफसरों पर कोई कार्रवाई नहीं हुई है।
विधायक जांच रिपोर्ट को आधार बनाकर विधानसभा में बताया पुनासा से बड़वानी जिले की 238 किमी की इंदिरा सागर परियोजना में अधिकांश कार्य ग्वालियर की कंपनी करन डेवलपमेंट सर्विसेस ने किया था। इसमें इंदिरासागर नहर 96 मोहम्मदपुर से 107 ठीबगांव में ठेकेदार ने अपूर्ण किया है। जबकि कागजात में पूर्ण बताया गया है। ठेकेदार के साथ सांठगांठ कर अफसरों ने 2013 में 1 करोड़ 84 लाख 87 हजार की बैंक गारंटी व सुरक्षा निधि राशि लौटाई है।
6 में से तीन दोषी अफसर रिटायर, कुछ का ट्रांसफर
विधायक ने बताया साल 2014 में हुई जांच में यह साबित हुआ है। इसमें तत्कालीन ईई यूके पटरसरिया, एनके तिवारी, सहायक यंत्री एसके खचरे, जेपी लाडिया, उपयंत्री जेपी वास्कले, एचएन मलगाया, जे. पुराणिक, एचएल बामनिया दोषी पाए थे। तीन साल से ज्यादा समय बीतने के बावजूद सीएम व राज्यमंत्री ने किसी पर कोई कार्रवाई नहीं की है। साथ ही सुरक्षा निधि व बैंक गारंटी भी वापस नहीं ली गई है।
मुख्यमंत्री का भ्रष्टाचार ब्लैक लिस्टेड हो कंपनी
विधायक ने आरोप लगाया कि सीएम ने भ्रष्टाचार किया है। ठेकेदार व्यापमं घोटाले में आरोपी बने तत्कालीन राज्यमंत्री के रिश्तेदार है। सीएम के ठेकेदार के करीबी संबंध थे। विधायक ने कहा कंपनी के सभी निर्माण कार्यों व सुरक्षा निधि, बैंक गारंटी की जांच की जाए। कंपनी के ब्लैक लिस्टेड किया जाए। विधायक ने मामले में ध्यानाकर्षण भी लगाया है। एक पत्र राज्यमंत्री लालसिंह आर्य को दिया है। विधायक ने कहा इसमें ईई एनके तिवारी, एचएन मलगाया, जेएन पुराणिक रिटायर हो चुके हैं।
hin_Deva hin_Deva hin_Deva hin_Deva bho_Deva hin_Deva bho_Deva hin_Deva